
[bookmark: TextBodyBegin]Европейският парламент,
–	като взе предвид проекта на решение за изпълнение на Комисията за разрешаване на пускането на пазара на продукти, съдържащи, състоящи се или произведени от генетично модифицирана соя MON 94637, съгласно Регламент (ЕО) № 1829/2003 на Европейския парламент и на Съвета (D113501/03),
–	като взе предвид Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи[footnoteRef:1], и по-специално член 7, параграф 3 и член 19, параграф 3 от него, [1:  	ОВ L 268, 18.10.2003 г., стр. 1., ELI: http://data.europa.eu/eli/reg/2003/1829/oj.] 

[bookmark: _Hlk219206484]–	като взе предвид гласуването на 27 февруари 2026 г. в Постоянния комитет по растенията, животните, храните и фуражите, посочен в член 35 от Регламент (ЕО) № 1829/2003, при което не беше изразено становище, както и гласуването в Апелативния комитет на 31 март 2026 г., при което също не беше изразено становище,
[bookmark: _Hlk210662860]–	като взе предвид член 11 от Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията[footnoteRef:2], [2:  	ОВ L 55, 28.2.2011 г., стр. 13, ELI: http://data.europa.eu/eli/reg/2011/182/oj.] 

–	като взе предвид становището, прието от Европейския орган за безопасност на храните (ЕОБХ) на 1 юли 2025 г. и публикувано на 23 октомври 2025 г.[footnoteRef:3], [3:  	Научно становище на експертната група на ЕОБХ по генетично модифицирани организми, озаглавено „Оценка на генетично модифицираната соя MON 94637 (заявление GMFF-2023-21116)“, Бюлетин на ЕОБХ, 2025 г.; 23(10):e9581, https://doi.org/10.2903/j.efsa.2025.9581.] 

–	като взе предвид предишните си резолюции, в които възразява срещу разрешаването на генетично модифицирани организми (ГМО)[footnoteRef:4], [4:  	През осмия си мандат Парламентът прие 36 резолюции, а през деветия си мандат Парламентът прие 38 резолюции, в които възразява срещу разрешаването на ГМО. Освен това през десетия си мандат Парламентът прие следните резолюции:
 	–	Резолюция на Европейския парламент от 26 ноември 2024 г. относно Решение за изпълнение (ЕС) 2024/2628 на Комисията за подновяване на разрешението за пускането на пазара на продукти, съдържащи, състоящи се или произведени от генетично модифицирана царевица MON 89034 × 1507 × NK603, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1797, 4.4.2025 г., ELI: http://data.europa.eu/eli/C/2025/1797/oj).
 	–	Резолюция на Европейския парламент от 26 ноември 2024 г. относно Решение за изпълнение (ЕС) 2024/2627 на Комисията за разрешаване на пускането на пазара на продукти, съдържащи, състоящи се или произведени от генетично модифициран памук COT102, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1798, 4.4.2025 г., ELI: http://data.europa.eu/eli/C/2025/1798/oj).
 	–	Резолюция на Европейския парламент от 26 ноември 2024 г. относно Решение за изпълнение (ЕС) 2024/2629 на Комисията за подновяване на разрешението за пускане на пазара на продукти, съдържащи, състоящи се или произведени от генетично модифицирана царевица MON 89034 × 1507 × MON 88017 × 59122 и осем нейни подкомбинации, съгласно Регламент (ЕО) № 1829/2003 на Европейския парламент и на Съвета (ОВ C, C/2025/1799, 4.4.2025 г., ELI: http://data.europa.eu/eli/C/2025/1799/oj).
 	–	Резолюция на Европейския парламент от 26 ноември 2024 г. относно Решение за изпълнение (ЕС) 2024/1828 на Комисията за подновяване на разрешението за пускане на пазара на фуражи, съдържащи, състоящи се от генетично модифицирана царевица MON 810 и на храни и фуражи, произведени от нея, в съответствие с Регламент (ЕО) № 1829/2003 на Европейския парламент и на Съвета и за отмяна на Решение за изпълнение (ЕС) 2017/1207 на Комисията (ОВ C, C/2025/1800, 4.4.2025 г., ELI: http://data.europa.eu/eli/C/2025/1800/oj).
 	–	Резолюция на Европейския парламент от 26 ноември 2024 г. относно Решение за изпълнение (ЕС) 2024/1822 на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DP915635, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1801, 4.4.2025 г., ELI: http://data.europa.eu/eli/C/2025/1801/oj).
 	–	Резолюция на Европейския парламент от 26 ноември 2024 г. относно решение за изпълнение (ЕС) 2024/1826 на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DP23211, съгласно Регламент (ЕО) № 1829/2003 на Европейския парламент и на Съвета (ОВ C, C/2025/1802, 4.4.2025 г., ELI: http://data.europa.eu/eli/C/2025/1802/oj).
 	–	Резолюция на Европейския парламент от 26 ноември 2024 г. относно Решение за изпълнение (EС) 2024/2618 на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DP202216, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1803, 4.4.2025 г., ELI: http://data.europa.eu/eli/C/2025/1803/oj).
 	–	Резолюция на Европейския парламент от 26 ноември 2024 г. относно проекта на решение за изпълнение на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица MON 94804, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1804, 4.4.2025 г., ELI: http://data.europa.eu/eli/C/2025/1804/oj).
 	–	Резолюция на Европейския парламент от 12 февруари 2025 г. относно проекта на решение на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DP910521, съгласно Регламент (ЕО) № 1829/2003 на Европейския парламент и на Съвета (ОВ C, C/2025/2246, 29.4.2025 г., ELI: http://data.europa.eu/eli/C/2025/2246/oj).
 	–	Резолюция на Европейския парламент от 12 февруари 2025 г. относно проекта на решение за изпълнение на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица MON 95275, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/2247, 29.4.2025 г., ELI: http://data.europa.eu/eli/C/2025/2247/oj).
 	–	Резолюция на Европейския парламент от 8 май 2025 г. относно проекта на решение за изпълнение на Комисията за разрешаване на пускането на пазара на продукти, съдържащи, състоящи се или произведени от генетично модифицирана соя MON 87705 × MON 87708 × MON 89788, съгласно Регламент (ЕО) № 1829/2003 на Европейския парламент и на Съвета (ОВ C, C/2026/586, 24.2.2026 г., ELI: http://data.europa.eu/eli/C/2026/586/oj).
 	–	Резолюция на Европейския парламент от 8 октомври 2025 г. относно Решение за изпълнение (ЕС) 2025/1898 на Комисията от 22 септември 2025 г. за разрешаване на пускането на пазара на продукти, съдържащи, състоящи се или произведени от генетично модифицирана царевица DP51291, в съответствие с Регламент (ЕО) № 1829/2003 на Европейския парламент и на Съвета (Приети текстове, P10_TA(2025)0222).
 	–	Резолюция на Европейския парламент от 25 ноември 2025 г. относно проекта на решение за изпълнение на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DAS1131, в съответствие с Регламент (ЕО) № 1829/2003 на Европейския парламент и на Съвета (Приети текстове, P10_TA(2025)0288).
 	–	Резолюция на Европейския парламент от 25 ноември 2025 г. относно проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифициран памук MON 88913 (MON-88913-8), съгласно Регламент (ЕО) № 1829/2003 на Европейския парламент и на Съвета (Приети текстове, P10_TA(2025)0289).
 	–	Резолюция на Европейския парламент от 25 ноември 2025 г. относно проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифицирана маслодайна рапица MON 88302, съгласно Регламент (ЕО) № 1829/2003 на Европейския парламент и на Съвета (Приети текстове, P10_TA(2025)0290).
 	–	Резолюция на Европейския парламент от 25 ноември 2025 г. относно решението за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифицирана соя MON 87708, съгласно Регламент (ЕО) № 1829/2003 на Европейския парламент и на Съвета (Приети текстове, P10_TA(2025)0291).
 	–	Резолюция на Европейския парламент от 25 ноември 2025 г. относно проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифицирана царевица MON 87427, съгласно Регламент (ЕО) № 1829/2003 на Европейския парламент и на Съвета (Приети текстове, P10_TA(2025)0292).
 	–	Резолюция на Европейския парламент от 16 декември 2025 г. относно проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифицирана царевица NK603, съгласно Регламент (ЕО) № 1829/2003 на Европейския парламент и на Съвета (Приети текстове, P10_TA(2025)0327).
 	–	Резолюция на Европейския парламент от 16 декември 2025 г. относно проекта на решение за изпълнение на Комисията за разрешаване на пускането на пазара на храни, хранителни съставки и фуражи, произведени от генетично модифицирано захарно цвекло KWS20-1, съгласно Регламент (ЕО) № 1829/2003 на Европейския парламент и на Съвета (Приети текстове, P10_TA(2025)0328).
 	–	Резолюция на Европейския парламент от 11 февруари 2026 г. относно проекта на решение за изпълнение на Комисията за разрешаване на пускането на пазара на продукти, съдържащи, състоящи се или произведени от генетично модифицирана соя DBN-09004-6, в съответствие с Регламент (ЕО) № 1829/2003 на Европейския парламент и на Съвета (Приети текстове, P10_TA(2026)0041).
 	–	Резолюция на Европейския парламент от 11 февруари 2026 г. относно проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифицирана царевица T25 (ACS-ZMØØ3-2), съгласно Регламент (ЕО) № 1829/2003 на Европейския парламент и на Съвета (Приети текстове, P10_TA(2026)0042).
 	–	Резолюция на Европейския парламент от 11 февруари 2026 г. относно проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифициран памук GHB614 × LLCotton25, съгласно Регламент (ЕО) № 1829/2003 на Европейския парламент и на Съвета (Приети текстове, P10_TA(2026)0043).
 	–	Резолюция на Европейския парламент от 11 февруари 2026 г. относно проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифициран памук T304-40, съгласно Регламент (ЕО) № 1829/2003 на Европейския парламент и на Съвета (Приети текстове, P10_TA(2026)0044).] 

–	като взе предвид член 115, параграфи 2 и 3 от своя Правилник за дейността,
–	като взе предвид предложението за резолюция на комисията по околна среда, климат и безопасност на храните,
А.	като има предвид, че генетично модифицираната соя MON 94637 („генетично модифицираната соя“) е разработена с цел осигуряване на защита срещу някои люспокрили вредители чрез експресията на два новосъздадени химерни Bt протеина – Cry1A.2 и Cry1B.2;
Б.	като има предвид, че на 1 юли 2025 г. ЕОБХ прие положително становище, като стигна до заключението, че по отношение на евентуалното въздействие върху здравето на човека и на животните и върху околната среда генетично модифицираната соя е толкова безопасна, колкото и конвенционалното ѝ съответствие и изпитаните генетично немодифицирани сортове соя; като има предвид, че ЕОБХ стигна до заключението, че консумацията на храни и фуражи от генетично модифицираната соя не поражда опасения, свързани с храненето, и че случайната експозиция на околната среда не би породила опасения, свързани с безопасността;
В.	като има предвид, че ЕОБХ също така стигна до заключението, че при молекулярното характеризиране и биоинформатичните анализи не бяха установени проблеми, които налагат допълнителна оценка на безопасността на храните или фуражите, и че не беше счетено за необходимо да се извършва наблюдение на храните или фуражите след пускането им на пазара;
Г.	като има предвид, че въпреки положителната оценка на ЕОБХ, научната литература сочи, че при новосъздадените химерни Bt токсини Cry1A.2 и Cry1B.2 се наблюдава значително по-висока инсектицидна активност в сравнение с токсините, от които са получени, което повдига конкретни въпроси във връзка с безопасността, които не са разгледани в достатъчна степен[footnoteRef:5]; [5:  	Chen, D., Moar, W.J., Jerga, A., Gowda, A., Milligan, J.S., Bretsynder, E.C., Rydel, T.J., Baum, J.A., Semeao, A., Fu, S., Guzov, V., Gabbert, K., Head, P.H., Haas, J.A. (2021 г.), „Bacillus thuringiensis chimeric proteins Cry1A. 2 and Cry1B. 2 to control soybean lepidopteran pests: New domain combinations enhance insecticidal spectrum of activity and novel receptor contributions“ (Химерни протеини Cry1A.2 и Cry1B.2 от Bacillus thuringiensis за контрол на люспокрили вредители по соята: новите комбинации от домейни повишават инсектицидния спектър на активност и приноса от нови рецептори), PLoS One, юни 2017 г., 16(6), e0249150, https://doi.org/10.1371/journal.pone.0249150.] 

Д.	като има предвид, че систематичният преглед на литературата, представен от заявителя, е обект на критики, свързани с методологични пропуски и с факта, че не е обхванат по адекватен начин пълният набор от налична научна литература;
Е.	като има предвид, че молекулярното характеризиране на генетично модифицираната соя остава непълно, тъй като непредвидените геномни изменения и новосъздадените отворени рамки на четене не бяха проучени щателно посредством най-усъвършенстваните методи за секвениране и подходи, чието наименование завършва на „-омика“;
Ж.	като има предвид, че генната експресия беше оценена единствено при ограничени полеви условия, а именно една година и една държава, без да се отчетат в достатъчна степен екологичните стресови фактори или различният генетичен произход, въпреки че е известна изменчивостта на трансгенната експресия;
З.	като има предвид, че полевите изпитвания в подкрепа на заявлението бяха ограничени от гледна точка на географския и екологичния обхват и не отразяват разнообразието от екологични условия, при които е възможно да се отглежда или преработва соя;
И.	като има предвид, че в повечето токсикологични проучвания се разчита на Bt протеини, получени от микроби, а не на протеини, получени от растения, въпреки наличието на данни, че растителните съставки, като например протеазните инхибитори, могат да повишат токсичността на Bt токсините;
Й. 	като има предвид, че няколко статистически значими констатации, отчетени в 28-дневните и 90-дневните токсикологични проучвания, не доведоха до допълнителни последващи разследвания;
К.	като има предвид, че не бяха проучени по подходящ начин евентуалните синергични или комбинаторни ефекти между двата Bt токсина, със съединения в растенията или с други стресови фактори;
Л.	като има предвид, че в оценката на риска за околната среда не е разгледана в достатъчна степен потенциалната експозиция посредством разлив, тор или отпадъчни води, нито възможните ефекти върху неприцелни организми;
М.	като има предвид, че Парламентът многократно е подчертавал, че Комисията не следва да разрешава ГМО в случаите, когато държавите членки не са постигали квалифицирано мнозинство в Постоянния комитет по растенията, животните, храните и фуражите или в Апелативния комитет, за да се противодейства на трайния демократичен дефицит;
Н.	като има предвид, че макар и да отчита недостатъчно демократичния характер на процедурата, липсата на подкрепа от държавите членки и възраженията на Парламента, Комисията продължава да разрешава ГМО;
О.	като има предвид, че подходът „Едно здраве“ изисква да се вземе предвид взаимозависимостта между здравето на хората, животните, растенията и околната среда при оценката на дългосрочната устойчивост и безопасност на ГМО;
1.	счита, че проектът на решение за изпълнение на Комисията превишава изпълнителните правомощия, предвидени в Регламент (ЕО) № 1829/2003;
2.	счита, че проектът на решение за изпълнение на Комисията не е в съответствие с правото на Съюза, тъй като е несъвместим с целта на Регламент (ЕО) № 1829/2003, която в съответствие с общите принципи, определени в Регламент (ЕО) № 178/2002 на Европейския парламент и Съвета[footnoteRef:6], е да се създаде основание за висока степен на защита на човешкия живот и здраве, здравето на животните и хуманното отношение към тях, опазването на околната среда и интересите на потребителите във връзка с генетично модифицираните храни и фуражи, като същевременно се гарантира ефективното функциониране на вътрешния пазар; [6:  	Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1, ELI: http://data.europa.eu/eli/reg/2002/178/oj).] 

[bookmark: _Hlk213234159]3. 	счита, че оценката на риска остава непълна, по-специално по отношение на молекулярното характеризиране, токсикологичната оценка и оценката на риска за околната среда;
4.	отправя искане към Комисията да оттегли своя проект на решение за изпълнение;
5.	призовава Комисията да не разрешава генетично модифицираната соя поради липсата на достатъчно доказателства относно дългосрочните въздействия върху биологичното разнообразие, безопасността на храните, поминъка на земеделските стопани и здравето на животните, в съответствие с подхода „Едно здраве“;
[bookmark: _Hlk210900300]6.	призовава Комисията да представи незабавно законодателно предложение за реформа на процедурата за вземане на решения относно ГМО, за да отговори на последователните възражения на Парламента и липсата на подкрепа с квалифицирано мнозинство сред държавите членки;
7.	подчертава във връзка с това, че разрешаването на вноса за употреба като храни или фуражи на генетично модифицирани растения, при които е създадена устойчивост на забранени в Съюза хербициди, като например глуфосинат, е несъвместимо с международните ангажименти на Съюза съгласно, наред с другото, Конвенцията на Организацията на обединените нации (ООН) за биологичното разнообразие и целите на ООН за устойчиво развитие, включително рамката Кунмин – Монреал, и че то създава неравнопоставени условия на конкуренция за земеделските стопани в Съюза;
[bookmark: _Hlk210900241]8.	възлага на своя председател да предаде настоящата резолюция съответно на Съвета и на Комисията, както и на правителствата и на парламентите на държавите членки.

